Jerry Coyne

Jerry Allen Coyne (sündinud 30. detsembril 1949) on ameerika evolutsioonibioloog ja geneetik. 

Ta on tuntud intelligentse disaini kriitika järgi. Tema raamat "Why Evolution Is True" (2009; 'miks evolutsioon on tõsi') sai kohe ilmumise järel bestselleriks. Ta peab ka sama pealkirjaga teadusblogi.

Haridus ja töökäik 
Ta lõpetas 1971. aastal õppeasutuse College of William and Mary bakalaureusekraadiga bioloogias. 1978. aastal kaitses ta doktoriväitekirja evolutsioonibioloogias Harvardi Ülikoolis Richard Lewontini juhendamisel. 1996. aastast töötab ta Chicago Ülikooli ökoloogia ja evolutsiooni osakonnas, kus ta 2021. aasta seisuga on emeriitprofessor. 

Ta töötab 1996. aastast Chicago Ülikoolis bioloogiaprofessorina. Tema teadustöö on keskendunud liigitekkele ja seoses sellega evolutsiooniprotsesside uurimisele. Ta teeb geenianalüüse, et leida ja tuvastada geene, mis toodavad reproduktiivseid tõkkeid Drosophila kärbse eri liikide vahel. Ta on avaldanud uurimusi ka populatsiooni- ja evolutsioonigeneetika, ökoloogilise ja kvantitatiivse geneetika alalt ning kromosoomide evolutsiooni uurimise kohta.

Fodori kriitika
Andes hinnangu filosoof Jerry Fodori evolutsiooniteooriat käsitleva raamatu "What Darwin Got Wrong" ('milles Darwin eksis', 2010) kohta, hindas Coyne selle pretensioonikaks, kuid bioloogia seisukohalt asjatundmatuks ning loodusliku valiku kohta sügavalt ekslikuks kriitikaks.

Religioossed vaated
Coyne on ateist. Ta väidab, et usk ja teadus ei sobi kokku. 

Tunnustus
2007 – valiti Ameerika Kunstide ja Teaduste Akadeemia liikmeks
2015 – Richard Dawkinsi auhind

Raamatud
2004: Coyne, Jerry A.; Orr, H. Allen. Speciation. Sinauer Associates Inc., Sunderland, Mass, ISBN 0-87893-089-2
2009: Coyne, Jerry A. Why Evolution is True. Oxford University Press, ISBN 0-87893-089-2
2015: Coyne, Jerry A. Faith Versus Fact: Why Science and Religion are Incompatible. Viking (USA); Penguin (UK). ISBN 978-0670026531

Viited

Välislingid
Why Evolution is True
Jerry Coyne, PhD Jerry Coyne Chicago ülikooli kodulehel

Kategooria:Ameerika Ühendriikide bioloogid
Kategooria:Harvardi ülikooli vilistlased
Kategooria:Sündinud 1949